Tsim Ntiajteb Thiab Lub Ntuj 


Thaum chivkeeb Vajtswv tsim lub ntuj thiab lub 

ntiajteb.2 2 Lub ntiajteb tsis tau muaj dabtsi thiab 
nyob do dus, tsaus ntuj nti thoob plaws saum nplaim dej 
hiavtxwv, thiab Vajtswv tus ntsujpligh yuj mus yuj los 
saum nplaim dej. 3 Vajtswv hais tias, “Cia li muaj qhov 
pom kev,” ces txawm pom kev kaj nrig tuaj. 4 Vajtswv 
txaus siab heev rau qhov pom kev ntawd. Ces Vajtswv 
thiaj muab ghov pom kev cais tawm ntawm qhov tsaus 
ntuj, ? Vajtswv tis npe qhov pom kev hu ua “Nruab 
hnub” thiab ghov tsaus ntuj hu ua “Hmo ntuj.” Muaj 
caij tsaus ntuj thiab muaj caij kaj ntug, yog hnub ib. 


a Thaum chivkeeb...lub ntuj thiab lub ntiajteb; /ossis thaum chivkeeb 
Vajtswv tsim lub ntuj thiab lub ntiajteb; /ossis Thaum Vajtswv pib 
tsim lub ntuj thiab lub ntiajteb. 2 Vajtswv lub hwjchim; lossis 
Vajtswv tus ntsujplig; /ossis cov cua los ntawm Vajtswv; lossis cov 
cua uas txaus ntshai. 


1.3 2 Klt 4.6. 1.6-8 2 Pe 3.5. 


CHIVKEEB 1 3 


6-7 Vajtswv hais tias, “Cia li muaj lub ntuj los quas 
dej thiab muab cais kom nyias nyob muaj nyias chaw,” 
yog li Vajtswv thiaj tsim lub ntuj, thiab muab tej dej nyob 
hauv qab ntuj thiab tej dej saum qaum ntuj cais nyias 
nyob nyias. Thiab txawm muaj li Vajtswv hais. 8 Vajtswv 
tis npe txheej saud hu ua “Ntuj.” Muaj caij tsaus ntuj 
thiab muaj caij kaj ntug, yog hnub ob. 

9 Vajtswv hais tias, “Tej dej uas nyob hauv qab ntuj 
cia li sib sau los nyob ib qhovchaw uake, kom av tawm 
tuaj,” thiab txawm muaj li Vajtswv hais. 10 Vajtswv tis 
npe cov av hu ua “Ntiajteb,” thiab cov dej uas los sib 
sau uake ntawd nws hu ua “Hiavtxwv.” Thiab Vajtswv 
pom tej uas nws tsim tau los nws txaus siab heev. !! Ces 
Vajtswv hais tais, “Lub ntiajteb cia li tuaj txhua yam nroj 
tsuag, qoob loo, thiab tej xyoob ntoo, kom tawg paj 
txi taus txiv raws li nyias yam,” thiab txawm muaj raws 
li Vajtswv hais. !2 Yog li lub ntiajteb thiaj muaj txhua 
yam xyoob ntoo nroj tsuag, qoob loo, thiab tej xyoob 
ntoo, Vajtswv pom tej uas nws tsim tau los ntawd, nws 
txaus siab heev. 13 Muaj caij tsaus ntuj thiab muaj caij 
kaj ntug, yog hnub peb. 

14 Vajtswv hais tias, “Cia li muaj tej lub ci-ci tshwm 
rau saum ntuj quas nruab hnub thiab hmo ntuj, thiab 
quas caij nyoog, hnub, hli, thiab xyoo;¢ !5tej ntawd 
yuav ci saum ntuj tuaj rau hauv ntiajteb no kom pom 
kev," thiab txawm muaj raws li Vajtswv hais. !6 Yog li 
Vajtswv thiaj tsim dua ob lub ci-ci uas loj heev. Lub uas 
ci tshaj cia kav nruab hnub thiab lub ci tsis heev cia kav 
hmo ntuj; nws tsim tej hnubqub huv tibsi. !7 Vajtswv 
muab tej ci-ci ntawd teeb rau saum ntuj kom pom kev ci 
ntsa iab tuaj rau hauv ntiajteb, 18 kom kav nruab hnub 
thiab hmo ntuj, thiab muab qhov kaj cais tawm ntawm 
qhov tsaus. Thiab Vajtswv pom tej uas nws tsim tau los 
ntawd, nws txaus siab heev. 1? Muaj caij tsaus ntuj thiab 
muaj caij kaj ntug, yog hnub plaub. 

20 Vajtswv hais tias, “Cia li muaj txhua yam tsiaj muaj 
sia nyob hauv nruab deg, thiab cia li muaj noog ya kom 


C kevcai ntseeg; lossis caij nyoog. 

puv nkaus saum nruab ntug." 2! Yog li Vajtswv thiaj tsim 
tej tsiaj uas loj tshaj plaws nyob hauv hiavtxwv, thiab 
tsim txhua yam tsiaj nyob hauv nruab deg, thiab txhua 
yam noog huv tibsi. Thiab Vajtswv pom tej uas nws tsim 
ntawd, nws txaus siab heev. 22 Vajtswv thiaj foom koob 
hmoov rau tej tsiaj ntawd thiab hais rau tej tsiaj uas 
nyob hauv nruab deg kom cia li huamvam mus puv dej 
hiavtxwv, thiab nws hais tej noog kom huamvam suav tsis 
txheeb. 23 Muaj caij tsaus ntuj thiab muaj caij kaj ntug, 
yog hnub tsib. 

24 Vajtswv hais tias, "Cia li muaj txhua yam tsiaj txhu: 
tsiaj nyeg, tsiaj qus, tsiaj loj, tsiaj me, nab, qav, kab, 
thiab ntsaum raws li nyias yam," thiab txawm muaj raws 
li Vajtswv hais. 25 Vajtswv tsim tej tsiaj nyeg, tsiaj qus, 
tsiaj loj, tsiaj me, nab, qav, kab, thiab ntsaum raws li 
nyias yam, thiab Vajtswv pom tej uas nws tsim tau los 
ntawd, nws txaus siab heev. 

26' Vajtswv hais tias, “Nimno peb yuav tsim neeg kom 
lawv muaj yam ntxwv zoo li peb; thiab lawv yuav muaj 
hwjchim kav tagnrho tej ntses hauv hiavtxwv, tej noog 
saum nruab ntug, tej tsiaj nyeg, tsiaj qus, tsiaj loj tsiaj 
me, thiab kav thoob plaws lub ntiajteb no."d 27 Yog li 
Vajtswv thiaj tsim neeg, kom lawv muaj yam txwv zoo 
ib yam li Vajtswv ntag. Nws tsim muaj tus txivneej thiab 
tus pojniam, 28 Vajtswv foom koob hmoov rau nkawd, 
thiab hais tias, “Neb cia li muaj tub muaj ki kom coob, 
neb tej xeebntxwv yuav huamvam mus nyob thoob plaws 
txhua qhov txhia chaw kom puv ntiajteb thiab lawv yuav 
kav tagnrho lub ntiajteb. Kuv tsa neb kav tej ntses hauv 
hiavtxwv, tej noog uas ya saum nruab ntug, thiab txhua 
yam tsav tsiaj txhu uas nyob hauv ntiajteb no. 29 Kuv 
tsim kom muaj txhua yam qoob loo thiab txhua yam txiv 
ntoo rau nej tau noj, 30 tiamsis kuv tsim tej nroj tsuag 
xyoob ntoo, ua zaub rau tagnrho tej noog thiab tej tsiaj 


d Muaj tej txhia txhais: tej tsiaj txhu, tsiaj nyeg, thiab tsiaj qus; 
phau Henplais hais tias tej tsiaj nyeg thiab txhua yam tsiaj uas nyob 
hauv ntiajteb no. 


1.26 1 Kit 11.7. 1.27-28 Chk 5.1-2. 1.27 Mt 19.4; Mk 10.6. 

uas muaj sia nyob hauv lub ntiajteb no tau noj.” Thiab 
txawm muaj raws li Vajtswv hais. 3! Vajtswv saib txhua 
tsav yam uas nws tsim ntawd, thiab ua rau nws txaus siab 
heev. Muaj caij tsaus ntuj thiab muaj caij kaj ntug, yog 
hnub rau. 

Lub ntuj thiab lub ntiajteb, thiab txhua tsav yam 

yeej tsim tiav tas lawm. ? Vajtswv twb tsim txhua 
tsav yam tiav tas los lawm, hnub xya nws thiaj so thiab 
tsis ua ib yam haujlwm dabtsi li. ? Vajtswv foom koob 
hmoov rau hnub xya thiab teem hnub ntawd ua hnub 
tseemceeb, rau qhov txhua tsav yam uas nws tsim twb tiav 
tas rau hnub ntawd lawm* nws thiaj so tsis ua haujlwm 
dabtsi. ^Lub ntuj thiab lub ntiajteb Vajtswv tsim raws 
nraim li tau hais tas los saum no lawm ntag. 


Lub Vaj Edees 


Thaum tus Tswv* uas yog Vajtswv tsim lub ntuj thiab 
lub ntiajteb, ? lub ntiajteb tseem tsis tau muaj nroj tsuag 
xyoob ntoo thiab tsis muaj ib yam noob tuaj taus kaus li, 
rau qhov nws tseem tsis tau tso nag los, thiab tseem tsis 
tau muaj neeg tawm mus ua liaj ua teb; 9 tiamsis dej cia li 
txia hauv nruab tivtxwv av tuaj ntxaum daim av ntiajteb 
noo zaws thoob plaws. 

7 Tus Tswv, uas yog Vajtswv muab aví los puab tau ib 
tug txivneej, thiab tshuab siav tshuab pa rau tus txivneej 
ntawd lub qhovntswg, thiab tus txivneej ntawd txawm cia 
li ciaj sia. 

8 Tus Tswv uas yog Vajtswv thiaj tsim tau ib lub vaj 
nyob rau sab Hnubtuaj, hauv Edees, thiab nws muab tus 
txivneej uas nws puab, los tso rau hauv lub vaj ntawd. 
? Vajtswv tsim txhua yam ntoo tuaj zoo nkauj kawg nkaus 


€ txhua tsav yam uas nws tsim twb tiav tas rau hnub ntawd lawm; 
lossis yog hnub uas nws tsim txhua tsav yam tiav tas los lawm. 

X Tus Tswv: Phau Henplais qhov twg uas muaj lub npe Yaves, 
raws li kevlig kevcai mas sau ua Yehauvas, ces thoob plaws phau 
ntawd no thiaj txhais ua tus Tswv uas yog sau tus tsiaj ntawv loj. 
f AV ... TXIVNEEJ: Henplais cov lus yog “txivneej” thiab “av” uas 
yog siv lub suab zoo ib yam nkaus li ntag. 

2.2 He 4.4,10. 2.2-3 Khd 20.11. 2.7 1 Kit 15.45. 2.9 Tsm 2.7; 
22.2, 14. 

rau hauv thiab txi txiv zoo kawg li. Nyob rau hauv plawv 
vaj muaj ib tsob ntoo uas cawm txojsia thiab muaj ib tsob 
ntoo yog ua rau paub qhov phem qhov zoo.8 10 Muaj ib 
tug dej txhawv hauv Edees thiab ntws mus ywg lub vaj 
ntawd; tus dej ntawd txawm ncau ua plaub ceg ntws tawm 
hauv Edees mus lawm. !! Ceg ib hu ua Pixoos, ceg dej 
no ntws mus vij lub tebchaws Havilas. (!2 Lub tebchaws 
ntawd muaj tej tseem kub, thiab muaj tej roj ntoo tsw 
qab thiab tej hlaws muaj nqis huv tibsi.) 3 Ceg dej ob hu 
ua Kihoos, ceg dej no ntws mus vij lub tebchaws Kuses.h 
14 Ceg dej peb hu ua Tikis, ceg dej no ntws mus rau sab 
hnubtuaj uas puab rau lub tebchaws Axilias lawm, thiab 
ceg dej plaub hu ua Efalates. 

15 Ces tus Tswv uas yog Vajtswv coj tus txivneej uas 
nws tsim, los nyob hauv lub Vaj Edees, kom nws zov 
thiab tu lub vaj ntawd. !6 Vajtswv hais rau nws tias, *Kuv 
pub koj noj txhua yam txiv ntoo uas nyob hauv lub vaj 
no, !7 tiamsis kuv tsis pub koj noj tsob txiv ntoo uas ua 
rau paub qhov phem qhov zoo xwb. Koj yuav tsum tsis 
txhob noj tsob ntoo ntawd cov txiv; yog koj noj hnub 
twg, koj yuav tuag hnub ntawd.” 

18 Ces tus Tswv uas yog Vajtswv hais tias, “Tsis 
tsimnyog cia tus txivneej no nws nyob nws ib leeg. Kuv 
yuav tsim dua ib tug los nrog nws nyob ua txij nkawm 
pab nws.” 19 Yog li Vajtswv thiaj muab av los puab ua 
txhua yam tsiaj thiab txhua yam noog. Vajtswv thiaj coj 
tagnrho tej tsiaj thiab tej noog los rau tus txivneej ntawd 
tis npe; mas tej tsiaj thiab tej noog ntawd nyias thiaj 
muaj npe raws li tus txivneej ntawd tis npe rau. 20 Nws tis 
npe rau tej tsiaj nyeg thiab tsiaj qus, tej noog tas lawm, 
tiamsis tej tsiaj ntawd yeej tsis muaj ib tug pab tau nws 
thiab yuav nrog nws ua tau txij nkawm pab nws li. 

21 Tus Tswv uas yog Vajtswv thiaj ua kom tus txivneej 
ntawd tsaug zog heev, thiab thaum nws tsaug zog lawd, 
Vajtswv thiaj muab tus txivneej ib tug txha tav rho tawm 
los thiab muab lub qhov nqaij ntawd foob nqawm rov rau 
zoo li qub. 22 Vajtswv muab tus tav ntawd los tsim ua ib 


8 paub qhov phem qhov zoo; lossis paub txhua yam huvsi. 4 Kuses 
(uas yog Mexuputamias); lossis yog Xuntas. 

tug pojniam thiab coj tus pojniam ntawd mus cob rau tus 
txivneej. 
23 Ces tus txivneej ntawd hais tias, 
“Nim no, muaj ib tug zoo li kuv lawm thiab 
lauj, 
tus no tej txha yog kuv tej txha, thiab tej 
nqaij yog kuv tej nqajj. 
Nws lub npe hu ua 'pojniam' rau qhov nws 
raug rho tawm ntawm txivneej los.”! 
24 Twb yog vim li no tus txivneej thiaj tso nws niam nws 
txiv tseg thiab mus nrog nws tus pojniam nyob ua txij ua 
nkawm, thiab nkawd thiaj los koom ua ib tug. 
25 Tus txivneej thiab tus pojniam, nkawd ob leeg 
puavleej liabqab, tiamsis nkawd ib leeg tsis paub txajmuag 
rau ib leeg. 


Noobneej Tsis Mloog Lus 


Nab yog ib tug uas ntse tshaj txhua yam tsiaj qus 

uas tus Tswv uas yog Vajtswv tau tsim huv tibsi. Nab 
thiaj nug tus pojniam hais tias, “Vajtswv yee) txwv kom 
neb tsis txhob noj txhua yam txiv ntoo uas nyob hauv lub 
vaj no tiag los?" 

2 Tus pojniam teb hais tias, “Wb yeej noj tau txhua 
yam txiv ntoo uas nyob hauv lub vaj no, 3 tsuas yog tshwj 
tsob txiv ntoo hauv plawv vaj thiaj tsis noj xwb. Vajtswv 
yeej txwv tsis pub wb noj tsob ntoo ntawd tej txiv lossis 
tsis pub kov tsob ntoo ntawd; yog wb noj, wb yuav tuag." 

4 Nab teb tus pojniam hais tias, “Tej lus ntawd tsis 
tseeb, neb yuav tsis tuag ib zaug li. ? Vajtswv hais li ntawd 
rau qhov nws paub hais tias thaum twg neb noj tsob txiv 
ntoo ntawd,) neb yuav paub qhov phem qhov zoo ib yam 
li Vajtswv.”k 

6 Tus pojniam pom hais tias, tsob ntoo ntawd zoo 


i POJNIAM .... TXIVNEEJ: Henplais cov lus rau tus “pojniam” thiab 
tus “txivneej” lub suab zoo ib yam nkaus. J Vajtswv; lossis tej 
timtswv. A paub qhov phem qhov zoo; lossis paub txhua yam huv 
tibsi. 

2.24 Mt 19.5; Mk 10.7-8; 1 Kit 1.16; Efe 5.31. 3.1 Tsm 12.9; 
20.2. 

nkauj thiab tej txiv ntxim qab kawg li, thiab nws xav hais 
tias tej txiv ntoo ntawd tseem yuav ua rau nws muaj 
tswvyim thiab. Yog li nws txawm cev tes mus de tau ib 
lub txiv los noj. Ces nws nqa tau ib lub mus rau nws tus 
txiv noj. 7 Thaum nkawd noj tas lawd, nkawd txawm pom 
tseeb thiab paub hais tias nkawd liab qab, nkawd thiaj 
mus de nplooj cev los xaws hnav. 

8 Thaum yuav tsaus ntuj nkawd hnov tus Tswv uas yog 
Vajtswv lub suab mus kev hauv lub vaj, nkawd thiaj khiav 
mus nkaum rau hauv cov ntoo lawm. 9 Tiamsis tus Tswv 
uas yog Vajtswv hu tus txivneej tias, “Koj nyob qhov 
twg?” 

10 Nws teb hais tias, “Kuv hnov koj los rau hauv lub 
vaj no, kuv ntshai koj heev kuv thiaj khiav mus nkaum 
lawm, rau qhov kuv liab qab.” 

11 Vajtswv nug hais tias, “Leejtwg hais qhia rau koj 
tias koj liabqab? Tsis yog koj noj tsob txiv ntoo uas kuv 
txwv tsis pub koj noj lawm los?” 

12 Tus txivneej teb hais tias, “Twb yog tus pojniam uas 
koj muab rau kuv, nws muab cov txiv ntoo ntawd cev rau 
kuv noj, kuv thiaj li tau noj lawm.” 

13 Vajtswv nug tus pojniam hais tias, “Vim li cas koj 
thiaj ua li ko?” 

Nws teb hais tias, “Nab ntxias kuv noj ne!” 


Vajtswv Qhia Txog Kev Txiav Txim 


14 Tus Tswv uas yog Vajtswv thiaj hais rau nab hais 
tias, “Koj yuav raug txim vim qhov koj ntxias tus pojniam 
no ua txhaum. Tagnrho tej tsiaj huv tibsi, koj yog tus uas 
yuav tau ris lo lus foom tsis zoo no: txij hnub no mus, 
koj yuav muab koj lub plab luag hauv av mus li thiab noj 
hmoov av mus tas koj lub neej. !5 Kuv yuav ua kom koj 
thiab tus pojniam no ua yeebncuab, nws cajceg thiab koj 
cajceg los yuav ua yeebncuab mus li. Nws tus xeebntxwv 


3.13 2 Kit 11.3; 1 Tim 2.14. 

yuav tsoo koj taubhau kom ntsoog, thiab koj yuav tom 
nws* lub lujtaws kom o.” 

16 Vajtswv hais rau tus pojniam ntawd hais tias, 
*Kuv yuav tsub kev txomnyem rau koj thaum koj suab 
menyuam thiab tsub kev mob rau koj thaum koj yug 
menyuam. Txawm yog li ntawd los koj tseem xav nrog koj 
tus txiv ua txij nkawm, tiamsis nws yuav tswjhwm koj." 

17 Vajtswv hais rau Adas tias, “Twb yog koj mloog 
koj tus pojniam lus thiab noj cov txiv ntoo uas kuv 
txwv tsis pub koj noj. Vim koj tau ua li ntawd av thiaj 
raug foom tsis zoo. Koj yuav tau siv zog khwv mus tas 
simneej, koj thiaj tau noj tau haus. !8 Av yuav tuaj nroj 
thiab tuaj pos, thiab koj yuav de nroj tsuag tom tej teb 
los ua zaub noj. !? Koj yuav ua teb khwv txog lub hws 
nrog, koj thiaj tau noj mus txog thaum koj rov mus rau 
hauv cov av uas koj tawm los. Kuv muab av los puab koj, 
thiab koj yuav rov mus ua av dua." 

20 Adas! tis nws tus pojniam npe hu ua Evas,™ rau 
ghov Evas yog txhua haivneeg leejniam. ?! Tus Tswv uas 
yog Vajtswv txawm muab tawv tsiaj los ua ris tsho rau 
Adas thiab nws tus pojniam, thiab muab rau nkawd hnav. 


Adas thiab Evas raug Ntiab Tawm 
Hauv Lub Vaj Edees 


22 Tus Tswv uas yog Vajtswv hais tias, “Nimno tus 
txivneej no nws zoo li peb thiab nws paub qhov phem 
qhov zoo lawm.? Yuav tsis pub nws mus de tsob txiv 
ntoo cawm tau txojsia, los noj, nyob tsam nws yuav muaj 
txojsia nyob mus ib txhis." 23 Tus Tswv uas yog Vajtswv 
thiaj ntiab nws khiav tawm hauv lub Vaj Edees thiab 
kom nws mus khawb av ua noj ua haus, ntawm cov av 
uas Vajtswv muab coj los puab nws. 24 Thaum Vajtswv 
muab tus txivneej ntawd ntiab tawm lawd, nws tso ib cov 


X lawv; lossis nws. l apas: phau Henplais lub ntsiab lus txhais hais 
tias, yog "noobneej." mM Evas: lub npe no muaj lub suab zoo ib 
yam Henplais lo lus uas “muaj sia zees nyob," uas txhais tau tias 
yog “neeg.” ^ paub qhov phem qhov zoo; lossis paub txhua yam. 


3.17-18 He 6.8. 3.22 Tsm 22.14. 3.22 Tsm 22.14. 

qhelunpees? thiab ib rab ntaj nplaim taws uas tig tau mus 
rau txhua phab los zov lub Vaj Edees sab hnubtuaj , tsis 
pub leejtwg mus ze tsob txiv ntoo uas cawm tau txojsia. 

